نائبة تطالب بتوفير أكياس للمسافرين عند خلع الأحذية..ووزير الطيران يعد بالدراسة
قال المهندس شريف فتحى وزير الطيران المدنى، إن المطارات جاهزة لاستقبال الرحلات الروسية بدءًا من فبراير، مضيفا : " انسوا موضوع أمن المطارات، احنا اللي بنعمل منه أزمة من كثرة كلامنا عنه، الدنيا مكانتش سايبة و اللى بيحصل دلوقتى شئ مشرف".
وفِي سؤال لسحر طلعت مصطفى رئيسة لجنة السياحة والطيران المدني بالبرلمان، عن إجراء خلع الأحذية أكثر من مرة بالمطارات، قال الوزير في اجتماع اللجنة المنعقد الآن : " التأمين على قدر التحديات وكافة الدول بتعمل كده، إحنا مصممين على الالتزام بأعلى الإجراءات الأمنية، فيه ناس عاوزة تتعامل زى الدول الأخرى بدون فهم للواقع، السايح هيزعل لو ما لقاش إجراءات أمنية، لكن مش هيزعل لو وقف 20 دقيقة زيادة، ومحدش يقولى أنه مش بيقف و ينتظر فى مطارات الخارج".
وعلقت النائبة جميلة عثمان، بضرورة وجود كيس يرتديه المسافر عند خلع الحذاء، رد الوزير : " أنا كنت فى أمريكا و لندن قريب ومفيش الكلام دا" ، فعقبت : "فى السنغال و المغرب موجود"، فوعد الوزير بدراسة الموضوع .
الكلمات المتعلقة